Document ID: 31996R0439

KOMISSION ASETUS (EY) N:o 439/96,
annettu 11 päivänä maaliskuuta 1996,
asetuksen (ETY) N:o 2177/92 muuttamisesta Azorien markkinointivuoden 1995/96 arvioidun sokerin hankintataseen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 10 artiklan,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92 (3), sellaisena kuin se on viimeksi muutettuna asetuksella (EY) N:o 2537/95, ja erityisesti sen 3 artiklan 4 kohdan ja 7 artiklan toisen kohdan,
sekä katsoo, että
sokerin arvioitu hankintatase vahvistetaan asetusten (ETY) N:o 1600/92 ja (ETY) N:o 1601/92 2 artiklan mukaisesti Azorien, Madeiran ja Kanariansaarten osalta markkinointivuodeksi 1995/96 komission asetuksella (ETY) N:o 2177/92 (4), sellaisena kuin se on viimeksi muutettuna komission asetuksella (EY) N:o 260/95 (5); mainitun 2 artiklan mukaisesti ja viimeisten ennusteiden perusteella on syytä arvioida uudelleen Azorien kulutus, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2177/92 liitteessä oleva Azoreja koskeva määrä 4 500 tonnia määrällä 5 500 tonnia markkinointivuodeksi 1995/96.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä maaliskuuta 1996.

Labels: 3
17
18